แนวโน้มดัชนีเช้าผันผวน
นักวิเคราะห์มองแนวโน้มตลาดหุ้นไทยเช้านี้ยังไม่มีปัจจัยใหม่ คาดว่าตลาดหุ้นยังผันผวน เหตุดัชนีดาวโจนส์ที่ปิดลบ แต่มอง Sentiment ยังดี- น้ำมันยืนเหนือ 75 ดอลลาร์
15 มิ.ย. 2553

นักวิเคราะห์มองแนวโน้มตลาดหุ้นไทยเช้านี้ยังไม่มีปัจจัยใหม่ คาดว่าตลาดหุ้นยังผันผวน เหตุดัชนีดาวโจนส์ที่ปิดลบ แต่มอง Sentiment ยังดี- น้ำมันยืนเหนือ 75 ดอลลาร์
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คงแกว่งตัวผันผวน เนื่องจากยังไม่มีปัจจัยใดใหม่ๆ  มากดดัน ตลาดต่างประเทศไม่มีอะไรหวือหวา หรือสร้างแรงหนุนให้ตลาดหุ้นไทยได้ ส่วนราคาสินค้าโภคภัณฑ์ โดยเฉพาะราคาน้ำมันยังคงยืนเหนือ 75 ดอลลาร์/บาร์เรล แต่หากมองแง่ Sentiment ยังคงดีต่อเนื่อง
สำหรับนักลงทุนให้ลงทุนแบบ"เทรดดิ้ง"เลือกเล่นหุ้นรายตัวและลงทุนระยะยาวเลือกเล่นหุ้นกลุ่ม Domestic อสังหาริมทรัพย์ โดยกรอบการลงทุนวันนี้ให้แนวรับ 765 แนวต้าน 790 จุด